Pam Grier

Pamela Suzette Grier (født 26. mai 1949) er en amerikansk skuespiller. Hun ble kjent tidlig på 1970-tallet etter å ha spilt i en rekke av moderat suksessrike exploitationfilmer i sjangeren kvinner-i-fengsel og blaxploitation som Foxy Brown (1974). Hennes karriere ble revitalisert i 1997 etter hennes rolle i den ikoniske Quentin Tarantinos film Jackie Brown. Hun fikk grunnet denne en nominasjon for Golden Globe som beste skuespillerinne. Hun har også blitt nominert for en SAG foruten også en Satellite Award for samme film. Nettstedet Rotten Tomatoes har rangert henne som den nest største kvinnelige actionhelt i filmhistorien.«Total Recall: The 25 Best Action Heroines of All Time». Rotten Tomatoes. Regissør Quentin Tarantino har bemerket at hun kan være den første kvinnelige actionstjerne i filmhistorien.Tarantino kom med denne kommentaren i et intervju i forbindelse med promoteringen av Jackie Brown i talkshowet Charlie Rose.

 Tidlig liv 
Grier ble født i Winston-Salem, Nord-Carolina, datter av Gwendolyn Sylvia (født Samuels), hjemmehjelp og sykepleier, og Clarence Ransom Grier,Jr., mekaniker og teknisk sersjant i det amerikanske flyvåpenet. Hun har en søster og en bror. Da hun var 6 år gammel ble hun voldtatt av to gutter mens hun var etterlatt uten tilsyn i sin tantes hus. «Det tok lang tid å behandle smerten fra det,» har hun sagt. «Du forsøker å behandle det, men du kommer aldri skikkelig over det. Og ikke bare meg; hele min familie måtte utholde mye skyld og sinne for at noe slikt skjedde med meg.» Petkovic, John (18. september 2010): «Pam Grier, queen of 1970s blaxploitation films, speaks in Cleveland on her book tour». The Plain Dealer, cleveland.com. På grunn av sin fars militære karriere måtte familien hyppig skifte hjem i løpet av hennes barndom, og fra slike ulike steder som England inntil familien til sist ble fastboende i Denver, Colorado, hvor hun gikk på East High School. I Denver deltok hun i ulike teaterproduksjoner og deltok i en skjønnhetskonkurranse for å skaffe seg penger til å gå på videregående skole ved Metropolitan State College. I motsetningen til hva som har blitt hevdet, er hun ikke kusinen til fotballstjernen i National Football League Roosevelt Grier eller ishockeyspilleren Mike Grier.

 Karriere 
Grier flyttet til Los Angeles i California i 1967, hvor hun i begynnelsen arbeidet som resepsjonist for filmselskapet American International Pictures (AIP). Hun ble oppdaget av regissøren Jack Hill, som lot henne spille i sin kvinne-i-fengsel-film The Big Doll House (1971), og The Big Bird Cage (1972). Mens hun var under kontrakt med AIP, spilte hun i en rekke tidlige blaxploitationfilmer (afroamerikanske eksploitationfilmer) hvor hun forestilte sterke, modige og selvsikre kvinner. Den første filmen var Jack Hills Coffy (1973), hvor hun spilte en sykepleier som søkte hevn over narkotikalangere; henne figur ble markedsført i traileren som «baddest one-chick hit-squad that ever hit town!» Filmen, som var fylt med seksuelle og voldelige elementer som var typisk for sjangeren, ble en suksess på kinoene, og Grier ble kjent som den første afroamerikanske kvinne som hadde hovedrollen i en actionfilm ettersom hovedroller i tidligere blaxploartasjonfilmer var menn. I sin anmeldelse av Coffy, skrev filmkritikeren Roger Ebert at Grier var en skuespiller med «et vakkert ansikt og en forbausende form» og at hun eide en form for «fysisk liv» som andre kvinnelige skuespillere manglet.«RogerEbert.com» . Coffy. Grier gikk videre til å spille tilsvarende figurer i andre filmer fra AIP: Foxy Brown (1974), Friday Foster, og Sheba, Baby (begge i 1975).

Da interessen for blaxploitationfilmer ebbet ut gikk Grier over til andre, men mindre roller i en rekke år. Hun fikk gradvis bedre roller på 1980-tallet, inkludert som en prostituert i Politistasjonen Fort Apache (1981), som en heks i Something Wicked this Way Comes (1983), og som Steven Seagals detektivpartner i Above the Law (1988). Hun hadde en tilbakevendende rolle i TV-serien Miami Vice fra 1985 til 1989, og gjorde en rekke gjesteopptredener i TV-serier som Martin, Night Court og Fresh Prince of Bel Air, og hadde også en tilbakevendende rolle i TV-serien Crime Story mellom 1986 og 1988. Hennes rolle i filmen Rocket Gibraltar (1988) ble fjernet grunnet at filmens regissør, Daniel Petrie, fryktet «ettervirkninger fra flerkulturelle kjærlighetsscener».«JerryattheMovies». Foxy Brown and Elmer Gantry? Nay, nay Hun opptrådte også i Sinbad, Preston Chronicles, Cosby med familie, The Wayans Bros., og Mad TV. I 1994 spilte Grier i Snoop Doggs video for «Doggy Dogg World», hans tredje singel.

På slutten av 1990-tallet var Grier en del av besetningen i Showtimes TV-serie Linc's, en komedie basert i en bar i Washington D.C. som gikk i to sesonger før den ble nedlagt. Hennes store gjennombrudd var i 1997 med tittelrollen i Quentin Tarantins Jackie Brown, en film som delvis var en hyllest til hennes blaxploitationfilmer på 1970-tallet. Siden har hun opptrådt på betalekanalens TV-serie The L Word som figuren «Kit Porter» og har tidvis vært innom TV-serien Law & Order: Special Victims Unit (hvor hun har hatt en gjentagende rolle).

I 2010 begynte hun i en gjentakende rolle i science-fiction-serien Smallville som skurken «Amanda Waller», også kjent som «Den hvite dronning», hovedagent for Checkmate, et byrå for hemmelige operasjoner. Hun dukket også opp som venn og kollega av Julia Roberts' collegeprofessor i den romantiske komedien Larry Crowne (2011).

I 2010 skrev hun (sammen med Andrea Cagan) sin selvbiografi, Foxy: My Life in Three Acts.Lee, Felicia R. (4. mai 2010): «Pam Grier's Collection of Lessons Learned». The New York Times.

 Privatliv 
Grier har aldri giftet seg og har ingen barn. Hun var sammen med basketspilleren Kareem Abdul-Jabbar tidlig på 1970-tallet og hadde en 18 måneders affære med skuespilleren og komikeren Richard Pryor i tiden 1976–77. Hun var også romantisk knyttet til skuespilleren og komikeren Freddie Prinze in the 1970s. I 1998 var hun knyttet til musikkdirektøren Kevin Evans, men det ble avsluttet i 1999. Fra 2000 til 2008 var hun sammen med markedsdirektøren Peter Hempel.

Hun mottok en æresdoktorgrad fra University of Maryland Eastern Shore i 2011 og mottok en tilsvarende ære fra Langston University i 2011.  Hun har startet Pam Grier Community Garden and Education Center sammen med National Multicultural Western Heritage Museum.

 Filmografi 
 År Tittel Rolle Notes 1970  Beyond the Valley of the Dolls  Festdeltager  1971  The Big Doll House  Grear   Women in Cages  Alabama 1972  Hit Man  Gozelda   The Big Bird Cage  Blossom   Cool Breeze  Mona  1973  Black Mama, White Mama  Lee Daniels  Scream Blacula Scream  Lisa   Coffy  Coffy   The Twilight People  Ayesa, the Panther Woman  1974  The Arena  Mamawi  Foxy Brown  Foxy Brown  1975  Sheba, Baby  Sheba Shayne  Bucktown  Aretha    Friday Foster  Friday Foster  1976  Drum  Regine   1977  Greased Lightning  Mary Jones   1981  Politistasjonen Fort Apache  Charlotte  1983  Something Wicked This Way Comes  Heks   Tough Enough  Myra   1984   The Vindicator   Hunter  1985  On the Edge  Cora   1985–1989  Miami Vice  Valerie Gordon (gjentagende)   1987  The Allnighter  Sersjant McLeesh   1988  Above the Law  Delores 'Jacks' Jackson   1989  The Package  Ruth Butler   1990  Class of 1999  Ms. Connors   1991  Bill & Ted's Bogus Journey  Fru Wardroe   1993  Posse  Phoebe  1996  Mars Attacks!  Louise Williams   Escape from L.A.  Hershe Las Palmas   Original Gangstas  Laurie Thompson  1997  Jackie Brown  Jackie Brown Nominert — Boston Society of Film Critics Award for beste skuespillerNominert — Golden Globe Award for beste skuespillerinneNominert — London Film Critics Circle Award for årets kvinnelige skuespillerNominert — Los Angeles Film Critics Association Award for beste kvinnelige skuespillerNominert — Las Vegas Film Critics Society Award for beste skuespillerinneNominert — NAACPs pris for beste skuespillerinne i en spillefilmNominert — National Board of Review Award for beste skuespillerinneNominert - National Society of Film Critics Award for beste skuespillerinneNominert — Oklahoma Film Critics Circle Award for beste skuespillerinne Vant — San Diego Film Critics Society Award for beste skuespillerinneNominert —  Satellite Award for beste skuespillerinneNominert — Saturn Award for beste skuespillerinneNominert — Screen Actors Guild Award for framragende framføring av kvinnelig skuespiller i en ledende rolleNominert — Seattle Film Critics Award for beste skuespillerinneNominert — Silver Bear for beste skuespillerinneNominert — Southeastern Film Critics Association Award ffor beste skuespillerinne Fakin' da Funk  Annabelle Lee 1999  Holy Smoke!  Carol   In Too Deep  Det. Angela Wilson   Linc's   Nominert — NAACPs pris som framragende skuespillerinne i en komedieserie (1999–2000) Jawbreaker  Detektiv Vera Cruz  2000  Snow Day  Tina   3 AM   Nominated — Black Reel Award for beste skuespiller i en TV-serieNominert — NAACPs pris som framragende skuespillerinne i en komedieserie Wilder  Detektiv Della Wilder   Happily Ever After: Fairy Tales for Ever Child   Nominert — Daytime Emmy Award for framragende utøver i en tegnefilm2001  Ghosts of Mars  Kommandant Helena Braddock   Bones  Pearl  Nominated — Black Reel Award for beste skuespillerinne i en spilelfilm2002  The Adventures of Pluto Nash  Flura Nash   Law & Order: Special Victims Unit Asst. US Attorney Claudia Williams  Nominert — NAACPs pris som framragende skuespillerinne i en dramaserie (2003–2004) 2004–2009  The L Word  Kate «Kit» Porter  Nominert — NAACPs pris som framragende skuespillerinne i en dramaserie (2005–2006, 2008) 2005  Back in the Day  Fru Cooper   2008  Ladies of the House  Birdie  Fjernsynsfilm2010  Smallville  Agent Amanda Waller  Tre episoder: «Absolute Justice», «Checkmate» og «Sacrifice» Just Wright  Janice Wright   The Invited  Zelda  2011  Larry Crowne Frances2012  The Man with the Iron Fists  TBA 

 Diskografi 
 «Long Time Woman» (1971, fra filmen The Big Doll House'')

 Referanser 

 Eksterne lenker 


Kategori:Skuespillere fra USA
Kategori:Afroamerikanere
Kategori:Personer fra Winston-Salem
Kategori:Fødsler i 1949